ผู้สื่อข่าวรายงานบรรยากาศด้านหน้าเรือนจำพิเศษกรุงเทพมหานคร ว่าเริ่มคึกคักตั้งแต่เรือนจำเปิดให้ญาติเข้าเยี่ยมในเวลา 08.30 น. กลุ่มผู้สนับสนุน นปก. ซึ่งร่วมชุมนุมที่ท้องสนามหลวงประมาณ 300 คน เดินทางมายังเรือนจำ ทั้งนี้ทุกคนต่างลงทะเบียนขอเข้าเยี่ยมผู้ต้องหาที่โต๊ะซึ่งเรือนจำจัดให้เป็นพิเศษบริเวณด้านหน้าประตูทางเข้าแดนคุมขัง ซึ่งแยกออกจากการลงทะเบียนขอเยี่ยมนักโทษรายอื่นๆ ที่ต้องเดินอ้อมไปด้านหลังอย่างไรก็ตาม หลังจากลงทะเบียนเสร็จ เจ้าหน้าที่จะจัดให้เข้าเยี่ยมเป็นกลุ่ม กลุ่มละ 20 คน ทำให้ผู้สนับสนุน นปก.บางคนไม่พอใจ โดยส่งเสียงเอะอะโวยวายต่อว่าเจ้าหน้าที่ของกรมราชทัณฑ์ว่าดูแลแกนนำ นปก.ไม่ดีและยังลิดรอนสิทธิของผู้ต้องหา แต่เจ้าหน้าที่ได้ห้ามปราม พร้อมทั้งชี้แจงระเบียบเรือนจำที่ห้ามบุคคลภายนอกมาส่งเสียงดัง หรือก่อความเดือดร้อนรำคาญในบริเวณเรือนจำ ทำให้ผู้ชุมนุมบางส่วนทยอยเดินทางกลับ บริเวณด้านนอกเรือนจำมีเจ้าหน้าที่ตำรวจจาก สน.ประชาชื่น 10 นาย มาดูแลความเรียบร้อยนปก.2 ต้านแยกขัง นปก.1
กลุ่มผู้สนับสนุนนปก.ในเรือนจําพิเศษกรุงเทพมหานครจะจัดให้เข้าเยี่ยมเป็นกลุ่มละกี่คน 
20 คน